钦定古今图书集成/历象汇编/历法典/第087卷 > 《新法历书三》 > 图
## 钦定古今图书集成/历象汇编/历法典/第087卷 > 《新法历书三》 > 图

甲乙丙丁为地平戊为天顶从戊过甲戊丙与庚戊己皆以直角交地平彼为子午圈此为高弧乙辛丁当赤道圈以直角交子午于辛以斜角交地平于乙于丁盖多三角形中取二形即丁辛丙及丁壬己乃二形中有丁辛与丁壬为

“弦线，辛丙与壬己为垂线，丁丙、丁己皆底线锐角在
丁。依常法以辛癸及壬寅两弦线之正弦，与辛子及
壬丑两垂线之正弦互相较，先得三线，其馀线俱可
得矣。”今用浑仪显之，试以二弦线及大形中之垂线，
求小形中之垂线，因而设丁辛得九十度，为赤道一
象限，丁壬为赤道四十二度之弧，辛丙则其地平高，
得四十八度二十五分。法移高弧在壬下至地平，得
壬己弧，为三十度○二分。或安高弧，以三十馀度交
赤道圈，即自限小形之弦，可并得两弦线。欲求大形
中之垂线，则辛丙必为子午圈上之弧，自地平至赤
道高四十八度二十分。或以二垂线及大形中之弦
线，求小形中之弦线，各依前所定度。则自壬高弧交
赤道处，至本赤道交地平丁必得四十二度。

《二论》曰：“凡多直角、三角形，得锐角同近底线者，以较
其底线之正弦，与弦弧之切线，必皆互得比例。如前
图三角形同，而大形底弧之正弦癸丙，其切线即卯
丙；小形底弧之正弦己已，其切线为辰己，皆可反复
相解。”或求垂线或底线，必以算乃得，今于浑仪上查。